als_Latn bos_Latn ron_Latn
Pike te plota per Cristiano Ronaldo nga dy perfaqesuesit e Kombetares Shqiptare, trajneri Gianni de Biasi dhe kapiteni Lorik Cana. FIFA zbardhi listen e njerezve qe votuan per çmimin me prestigjoz per lojtaret ne aspektin individual, ku votojne trajneret dhe kapitenet e te gjitha kombetareve te njohura zyrtarisht nga ky institucion. Lorik Cana ka zgjedhur si preference te pare Cristiano Ronaldo me 5 pike, por interesant eshte fakti dy zgjedhjet e tjera te kapitenit kuqezi nuk figurojne ne treshen finale.
Cana veçoi holandezin Arjen Robben si zgjedhje te dyte me 3 pike dhe pas tij nje tjeter lojtar te Bayernit, Thomas Muller me vetem 1 pike. Ndoshta nje perzgjedhje deri diku e kuptueshme duke ditur edhe deshiren qe ka shfaqur disa here publikisht kapiteni i Shqiperise per ta vazhduar karrieren ne Gjermani. Dy bavareze figurojne edhe ne perzgjedhjen e De Biasi, i cili ndryshe nga Cana e ka renditur Robben te tretin dhe çuditerisht perzgjedhja e tij e dyte eshte nje mbrojtes. 3 piket e trajnerit italian shkuan per ish kapitenin e Gjermanise, Filip Lahm, i cili zhvilloi nje boteror ne nivele te larta. Zgjedhje deri diku te kuptueshme sepse Cana dhe De Biasi jane pjese e nje skuadre qe synon te ngjitet ne nivelet me te larta fale punes kolektive dhe nje shembull i qarte per kete eshte skuadra e Bayern Munchen. Ne kete menyre e ka pesuar nje lojtar deri diku individualist si Lionel Messi, i cili nuk figuron ne votimin e tyre.
als_Latn als_Latn